Makanan rosak

Makanan Rosak adalah makanan yang tidak boleh dimakan oleh manusia, berpunca dari mikroorganisma yang tumbuh pada makanan (pada suhu, keasidan, kepanasan yang sederhana, dan kelembapan yang sesuai)

Punca

Makanan yang dituai mula mengurai dari saat ia dituai akibat serangan dari enzim, pengoksidaan dan mikroorganisma. Ini termasuk bakteria, kulat, yis, kelembapan, suhu dan tindak balas kimia.

Bakteria

Pelbagai bakteria bertanggungjawab keatas kerosakan makanan. Apabila bakteria merosakkan makanan, asid dan bahan buangan lain terhasil dalam proses tersebut . Sungguhpun bakteria itu sendiri mungkin atau mungkin tidak berbahaya, bahan buangannya mungkin tidak menyenangkan bagi rasa atau mungkin juga berbahaya kepada kesihatan seseorang.

Yis

Yis boleh bertanggungjawab bagi penguraian makanan yang memiliki kandungan gula yang tinggi. Kesan yang sama adalah berguna dalam pengeluaran pelbagai jenis makanan dan minuman, seperti roti, yogurt, cider, dan minuman beralkohol.

Tanda-tanda

Tanda-tanda kerosakan makanan termasuk rupa yang berbeza berbanding makanan yang dalam bentuk segar, seperti perubahan dalam warna, perubahan dalam tekstur, bau yang tidak menyenangkan, atau sesuatu rasa yang tidak diingini. Makanan boleh menjadi lebih lembut daripada biasa. Jika kulat berlaku, ia sering dilihat secara luaran pada barangan.

Kesan

Sesetengah makanan rosak adalah tidak berbahaya untuk makan, dan hanya berkurangan dari segi kualiti. Tetapi makanan yang menunjukkan sesetengah jenis kerosakan mungkin merbahaya untuk dimakan. Daging haiwan yang tidak dimasak atau kurang masak biasanya agak toksik, dan pengambilannya boleh menyebabkan penyakit yang serius atau kematian. Kesan-kesan toksik dari pengambilan makanan yang rosak dikenali secara tidak rasmi sebagai "keracunan makanan", dan lebih tepat lagi sebagai"penyakit bawaan makanan".

Pencegahan

Beberapa kaedah pencegahan boleh digunakan, yang boleh sama ada mencegah, melewatkan, atau sebaliknya mengurangkan kerosakan makanan.
Terdapat 11 kaedah mengawet makanan.
Pengawetan makanan ialah proses yang tertentu untuk makanan tahan lebih lama.
Contohnya:
1.Penjerukan 2.Pengasapan/Penyalaian 3.Pengasinan 4.Pengeringan 5.Penyejukbekuan 6.Pelilinan 7.Pendidihan 8.Pempasteuran 10.Pembungkusan Vakum 11.Pendinginan
Bahan pengawet boleh meningkatkan jangka hayat makanan dan boleh memanjangkan masa yang cukup lama untuk ia dituai, diproses, dijual, dan disimpan di rumah pengguna untuk tempoh masa yang munasabah.
Penyejukbekuan boleh meningkatkan jangka hayat makanan dan minuman tertentu, walaupun dengan kebanyakan barangan, ia tidak selama-lamanya mengekalkannya. Pembekuan boleh mengekalkan makanan lebih lama lagi, walaupun pembekuan mempunyai batasan.
Kelalang vakum berkualiti tinggi (termos) mampu menyimpan kopi, sup, dan lain-lain makanan mendidih-panas di atas zon bahaya (140F/58C) selama lebih 24 jam.
Makanan ditinkan boleh mengekalkan makanan untuk satu tempoh yang panjang, sama ada dalam tin di rumah atau secara komersial. Makanan tin adalah bungkusan vakum untuk memastikan oksigen di luar daripada tin, kehadirannya yang membolehkan bakteria untuk menguraikan makanan. Pengetinan turut memiliki hadnya, dan tidak memelihara makanan selama-lamanya.